नमें निबन्ध :- ;नमें निबन्ध नां दे संग्रैह् दा सम्पादन प्रो.बलदेव सिंह होरें 1972 ब’रे च कीता। इस संग्रैह् दा नां बशक्क नमें निबन्ध ऐ ब इसदा अध्ययन करने परैन्त एह् बझोंदा ऐ जे एह् खलास निबन्धें दी पोथी नेईं होइयै लेख ते निबन्धें दा मिश्रणात्मक संग्रैह् ऐ। जिस च ‘चल मना देआ मौजिया’ प्रो. रामनाथ शास्त्री हुन्दा निबन्ध, किश चेते ते खतोलें दे अधार पर विवरणात्मक शैली च लिखेआ गेदा इक सरोखड़ निबन्ध ऐ। इसदे अलावा श्रीमति पद्‌मा सचदेव हुन्दा ‘चेते’ ते श्री नारायण मिश्र हुन्दा ‘जुले’ संस्मरणात्मक निबन्ध न।